
HOTARARE 

privind aprobarea normelor privind formarea profesionala continua a asistentilor sociali

În temeiul dispoziţiilor art. 13 alin. (1) lit. d) din Regulamentul de organizare si functionare a Colegiului National al Asistentilor Sociali, 

Biroul executiv al Colegiului National al Asistentilor Sociali h o t ă r ă ş t e:

Art. 1. – Se aproba Normele privind formarea profesionala continua a asistentilor sociali, denumite in continuare norme, potrivit anexei la prezenta hotarare.

Art. 2. – (1) De la data aprobarii prezentei hotarari se abroga orice alta dispozitie contrara privind formarea profesionala a asistentilor sociali.

(2) Preşedintele Colegiului National al Asistentilor Sociali aduce la îndeplinire dispoziţiile prezentei hotărâri, in acest sens acesta putand emite decizii.

Presedinte

Florian Valeriu Salajeanu

Bucuresti, 10 decembrie 2009

Nr. 3.

ANEXA

la Hotararea Biroului Executiv nr. 3/2009

NORME

privind formarea profesionala continua a asistentilor sociali

CAPITOLUL I 

Dispozitii generale

Art. 1. – (1) În sensul prezentelor norme, asistentii sociali reprezinta persoanele care detin avizul de exercitare al profesiei de asistent social sau atestatul de libera practica in asistenta sociala, eliberate de catre Biroul executiv al Colegiul National al Asistentilor Sociali, denumit in continuare Birou executiv, in conditiile legii.

(2) Prevederile prezentelor norme se aplica oricarui asistent social, indiferent de forma de exercitare a profesiei sau locul de munca.

(3) Formarea profesională continua a asistentilor sociali constituie formare profesionala in asistenta sociala si se realizează prin modalitatile avizate profesional, de catre furnizorii de formare profesională, sub egida şi cu avizul Biroului executiv.

Art. 2. - (1) In conditiile Codului muncii si ale Legii nr. 466/2004, angajatorii au obligatia de a sprijini financiar si administrativ procesul de formare profesionala continua al asistentilor sociali.

Art. 3. - Formarea profesională continua a asistentilor sociali are urmatoarele obiective: 

a) cunoasterea si respectarea de catre asistentii sociali a standardelor de calitate in serviciile de asistenta sociala, în concordanţă cu aspiraţiile lor profesionale şi cu necesităţile pieţei serviciilor de asistenta sociala; 

b) pregătirea asistentilor sociali romani, care să contribuie la creşterea competitivităţii acestora pe piata serviciilor de asistenta sociala; 

c) actualizarea cunoştinţelor şi perfecţionarea pregătirii profesionale în profesia de asistent social; 

d) accesul la alte domenii sau specialitati profesionale, respectiv obtinerea de noi competente profesionale;

e) însuşirea unor cunoştinţe avansate, metode şi procedee moderne necesare pentru îndeplinirea obligatiilor profesionale. 

Art. 4. - (1) Formarea profesională a asistentilor sociali cuprinde formarea profesională iniţială organizata numai in cadrul invatamantului superior şi formarea profesională continuă, organizata prin forme specifice sau altele decât cele specifice sistemului naţional de învăţământ. 

(2) Formarea profesională iniţială a asistentilor sociali asigură pregătirea necesară pentru dobândirea competenţelor profesionale minime necesare pentru accesul in profesia de asistent social si se realizeaza prin forme specifice sistemului naţional de învăţământ. 

(3) Formarea profesionala continua a asistentilor sociali este ulterioară formării iniţiale si asigură asistentilor sociali fie dezvoltarea competenţelor profesionale deja dobândite, fie dobândirea de noi competenţe, fiind realizata prin forme specifice, altele decât cele specifice sistemului naţional de învăţământ, cu avizul Biroului executiv. 

Art. 5. - (1) În sensul prezentelor norme, competenţa profesională reprezintă capacitatea de a realiza activităţile profesionale cerute potrivit domeniului de competenta avizat sau atestat, la nivelul treptei de competenta obtinute. 

(2) Competenţele profesionale in profesia de asistent social se recunosc in cadrul formarii profesionale continue, prin calea formală, respectiv prin parcurgerea unui program de formare profesionala organizat de catre un furnizor de formare profesională sau de catre o institutie de invatamant superior acreditata in conditiile legii, avizate de catre Biroul executiv CNAS. 

Art. 6. - (1) Formarea profesională a asistentilor sociali se poate realiza, în condiţiile prevăzute de prezentele norme, de către persoane juridice de drept public sau privat, fara scop patrimonial, denumite în continuare furnizori de formare profesională in asistenta sociala sau asimilate acestora. 

(2) Furnizorii de formare profesională in asistenta sociala prevăzuţi la alin. (1) pot presta servicii de formare profesională, cu respectarea standardelor de formare profesională, în condiţiile prevăzute de prezentele norme. 

Art. 7. - (1) Formarea profesională a asistentilor sociali se organizează în mod distinct si specializat, potrivit specializarilor sau domeniilor profesionale reglementate.

(2) În cadrul formării profesionale a asistentilor sociali funcţionează un sistem de credite specific profesiei de asistent social, iar pe baza cumulării acestora in mod complementar vechimii in profesie, se pot dobândi trepte de competenţa profesionale noi. 

(3) Sistemul de credite specific profesiei de asistent social este unic.

(4) Sistemul de credite specific profesiei de asistent social poate fi compatibil oricarui proces de echivalare si recunoastere national si international intre diferite profesii si ocupatii, in conditiile legii. Autoritatea romana competenta pentru echivalarea si recunoasterea diplomelor si certificatelor de formare profesionala continua in profesia de asistent social este Colegiul National al Asistentilor Sociali.

CAPITOLUL II 
Organizarea formării profesionale continue a asistentilor sociali

Art. 8. - (1) Biroul executiv îndeplineşte următoarele atribuţii în domeniul formării profesionale continue: 

a) coordonează la nivel naţional activitatea de formare profesională a asistentilor sociali; 

b) avizeaza si crediteaza organizarea programelor de formare profesională pentru asistentii sociali de catre furnizori de formare profesională si alte entitati asimilate;

c) avizeaza inregistrarea funizorilor de formare profesionala continua in asistenta sociala;

d) aproba standardele de calitate in domeniul formarii profesionale a asistenti socialilor;

(2) Comisia de formare profesionala continua îndeplineşte următoarele atribuţii în domeniul formării profesionale continue: 

a) elaboreaza propunerile de modificare si completare a sistemului de credite specific profesiei de asistent social;

b) elaboreaza si propune Biroului executiv standardele de calitate in domeniul formarii profesionale a asistenti socialilor;

c) analizeaza cererile de avizare si inregistrare a funizorilor de formare profesionala complementara;

d) analizeaza cererile de creditare a programelor de fomare profesionala continua in aistenta sociala;

e) indeplineste alte atributii executive in vederea punerii in aplicare a prezentelor norme.

Art. 9. – (1) Formarea profesională continua a asistentilor sociali se realizează prin programe de formare profesională ce cuprind totalitatea activităţilor de pregătire teoretică şi/sau practică în vederea realizării obiectivelor de formare si dezvoltare de competenţe pentru un anumit domeniu al asistentei sociale. 

(2) Programele de formare profesională continua se organizează de furnizorii de formare profesională specializati, inregistrati in Registrul national al furnizorilor de formare profesionala in asistenta sociala.

Art. 10. - (1) Programele de formare profesională continua cuprind, în principal, următoarele elemente:

a) obiectivele programului de formare profesională continua exprimate în competenţele profesionale ce urmează să fie dezvoltate sau dobândite de fiecare asistent social care urmează programul; 

b) durata de pregătire pentru realizarea obiectivelor propuse; 

c) numărul minim şi maxim de participanţi pentru un ciclu sau o serie de pregătire; 

d) calitatea persoanelor cu atribuţii de pregatire teoretică şi practică, denumite în continuare lectori; 

e) programa de formare profesionala continua; 

f) mijloacele şi metodele prin care se asigură transmiterea şi asimilarea cunoştinţelor şi formarea deprinderilor practice necesare in specialitatea sau domeniul de competenta pentru care se asigura fomarea profesionala continua; 

g) dotările, echipamentele şi materialele necesare formării profesionale continue; 

h) procedura de evaluare în conformitate cu obiectivele specifice programului de formare profesională continua. 

(2) Programa de formare profesionala continua poate fi structurată pe module cuantificate în credite de formare profesionala continua. 

Art. 11. - (1) Furnizorii de formare profesională continua care organizează programe de fomare profesionala continua finalizate cu diplome sau certificate de absolvire încheie in mod obligatoriu contracte de formare profesională continua cu participanţii la aceste programe. 

(2) Modelul contractului de formare profesională utilizat se depune de catre furnizorul de formare profesionala la dosarul de avizare si creditare.

CAPITOLUL III 
Activitatea de avizare profesionala
Art. 12. - (1) Furnizorii de formare profesională continua avizati de catre Biroul executiv pot organiza programe de formare profesională continua, finalizate prin certificate sau diplome de participare/absolvire, numai dacă au prevăzut în statutul acestora sau in actul constitutiv aprobat, după caz, desfăşurarea unor activităţi de formare profesională a asistentilor sociali, in domeniul asistentei sociale sau in profesia de asistent social, fiind autorizaţi prin hotarare judecatoreasca ramasa definitiva si irevocabila. 

(2) Programele universitare de master furnizate de instituţiile de învăţământ superior acreditate se supun numai mecanismelor specifice de autorizare şi acreditare academică. 

(3) Avizarea profesionala a programelor universitare de master sau a cursurilor postuniversitare de specializare in asistenta sociala se realizeaza de catre Biroul executiv, pe baza actelor de autorizare şi acreditare academică, atat inainte, in timpul, cat si dupa finalizarea programelor universitare.

(4) Certificatele sau diplomele de absolvire sunt recunoscute sub aspect profesional numai dacă institutiile de invatamant superior organizatoare au obtinut recunoasterea profesionala prin avizul Biroului executiv CNAS. 

Art. 13. - (1) Activitatea de avizare a furnizorilor de formare profesională continua va fi coordonată de catre Comisia de formare profesionala continua si Biroul executiv. 

(2) În vederea avizarii furnizorilor de formare profesională, Comisia de formare profesionala continua analizeaza documentele depuse de catre solicitanti si propune Biroului executiv modalitatea de solutionare a cererii de avizare si/sau creditare.

(3) In vederea solutionarii cererilor Biroul executiv sau presedintele Colegiului National al Asistentilor Sociali pot solicita avizul consultativ al consilierului juridic.

Art. 14. - (1) In procesul de avizare, Comisia de fomare profesionala continua are următoarele atribuţii: 

a) analizeaza cererile furnizorilor de formare profesională continua; 

b) oferă consultanţă şi informaţii furnizorilor de formare profesională continua; 

c) monitorizează activitatea furnizorilor de formare profesională continua şi propune, după caz, retragerea avizului si radierea furnizorului de formare profesionala continua.;

d) emite hotarari de indrumare sau organizare a activitatii comisiei si indeplineste orice alte atributii executive in procesul de avizare si creditare profesionala.

 (2) Secretariatul Biroului executiv are următoarele atribuţii: 

a) primeste dosarele furnizorilor de formare profesionala continua, verifică conţinutul şi organizează evidenţa acestora; 

b) înaintează preşedintelui Comisiei de formare profesionala continua cererea si dosarul furnizorului de formare profesională continua; 

c) gestioneaza Registrul national al furnizorilor de fomare profesionala continua, potrivit dispozitiilor presedintelui Colegiului National al Asistentilor Sociali.

Art. 15. - (1) Avizarea furnizorilor de formare profesională continua se realizeaza pe baza criteriilor de evaluare prevazute in prezentele norme. 

(2) Avizul profesional se acordă pentru fiecare modalitate de formare profesionala continua, pentru o perioadă de un an. 

(3) Filialele furnizorilor de formare profesională sunt considerate entitati distincte şi se supun separat procedurii de avizare si creditare. 

(4) Avizarea profesionala se certifică printr-un document ale cărui formă, conţinut şi regim de eliberare se stabilesc prin decizie a presedintelui Colegiului National al Asistentilor Sociali. 

Art. 16. - (1) Criteriile de evaluare a furnizorilor de formare profesională au în vedere următoarele elemente: 

a) programul de formare profesională continua; 

b) experienţa furnizorilor de formare profesională continua şi rezultatele activităţii lor anterioare obţinerii avizului sau în alte programe de formare profesională pe care le-au realizat, dacă este cazul; 

c) resursele necesare desfăşurării programelor de formare profesională. 

(2) Pentru a fi avizati, furnizorii de formare profesională continua trebuie să facă dovada că realizează programele de formare profesională continua cu lectori/formatori din randul asistentilor sociali, participarea altor categorii de specialisti sau formatori fiind optionala in functie de specificul formarii. 

Art. 17. - (1) Avizul profesional poate fi retras de catre Biroul executiv direct sau la propunerea comisiei operative, dacă se constată nerespectarea condiţiilor de avizare şi a programelor pentru care furnizorul de formare profesională continua a fost avizat sau dacă, în mod repetat, rezultatele formarii profesionale continue sunt nesatisfăcătoare. 

(2) Furnizorul de formare profesională continua căruia i s-a retras avizul profesional poate să solicite un nou aviz numai după un an de la data comunicării retragerii. 

(3) Furnizorul de formare profesională căruia i s-a retras de două ori avizul pentru aceeaşi modalitate de formare sau acelasi continut formativ pierde dreptul de a mai organiza programe de formare profesională continua in asistenta sociala pentru aceasta. 

Art. 18. – Comisia de formare profesionala continua are următoarele atribuţii în activitatea de avizare a furnizorilor de formare profesională continua: 

a) îndrumă metodologic, coordonează şi controlează activitatea furnizorilor de formare profesionala continua; 

b) aprobă ghidurile sau programele-cadru de formare profesională continua, în baza cărora furnizorii de formare profesională continua elaborează programele de formare profesională; 

c) monitorizează furnizorii de formare profesională continua. 

Art. 19. - (1) Pentru activitatea de inregistrare si avizare, furnizorii de formare profesională plătesc taxe de avizare. 

(2) Nivelul taxelor de avizare este stabilit prin hotarare a Consiliului National al Colegiului National al Asistentilor Sociali. 

(3) Din taxele de avizare plătite de furnizorii de formare profesională continua se vor suporta si cheltuielile cu functionarea Comisiei de formare profesionala continua. 

Art. 20. – (1) Biroul executiv aproba Registrul national al furnizorilor de formare profesională continua in asistenta sociala, care cuprinde toţi furnizorii de formare profesională continua avizati profesional de catre Biroul executiv. 

(2) Registrul national al furnizorilor de formare profesionala continua are doua parti:

a) partea I, cuprinde furnizorii de formare profesionala continua;

c) partea a II-a, are caracter temporar si cuprinde persoanele juridice asimilate furnizorilor de fomare profesionala continua (institutii de invatamant superior, etc.) care organizeaza activitati de formare profesionala continua in aistenta sociala, avizate si creditate de catre Biroul executiv.

(3) Institutul National de Asistenta Sociala este de drept furnizor de formare profesionala continua in asistenta sociala, avand regim special.

CAPITOLUL IV 
Inregistrarea furnizorilor de formare profesionala continua
Art. 21. – (1) Inregistrarea furnizorilor de formare profesională continua constituie actul premergator avizarii furnizorilor de formare profesionala continua, respectiv creditarii activitatilor de formare profesionala. 

(2) Inregistrarea furnizorilor de formare profesionala in Registrul national al furnizorilor de formare profesionala continua in asistenta sociala se realizeaza pe baza urmatoarelor documente:

a) cerere de inregistrare;

b) actul constitutiv şi statutul entităţii (fotocopie, semnată si datata de către reprezentant pentru conformitate cu originalul);

c) încheierea judecătorească de acordare a personalităţii juridice (fotocopie, semnată si datata de către reprezentant pentru conformitate cu originalul);

d) certificatul de înscriere a persoanei juridice fără scop patrimonial (fotocopie, semnată si datata de către reprezentant pentru conformitate cu originalul);

e) actele de spaţiu privind sediile entităţii (fotocopie, semnată de către reprezentant pentru conformitate cu originalul);

f) certificatul de înregistrare fiscală (fotocopie, semnată si datata de către reprezentant pentru conformitate cu originalul);

g) dovada achitării taxei de inregistrare (fotocopie, semnată si datata de către reprezentant pentru conformitate cu originalul);

h) declaratie pe proprie raspundere privind asumarea obligatiei de avizare profesionala pentru orice program de formare profesionala continua in asistenta sociala, inainte de demararea oricaror operatiuni de organizare a unor programe de formare profesionala pentru asistenti sociali, sub sanctiunea radierii din Registrul national al furnizorilor de formare profesionala continua in asistenta sociala, in original;

i) opis semnat si stampilat, in original;

j) dosar cu şină.

Art. 22. - (1) Dosarele continand documentele prevăzute la art. 21 alin. (2) vor fi înregistrate la secretariatul Biroului executiv.

(2) Dosarele depuse vor fi analizate de către Comisia de formare profesionala continua, dupa caz, în prima şedinţă a acestora, insa numai tarziu de 15 zile calendaristice de la data inregistrarii dosarului.

(3) Comisia de formare profesionala continua propune Biroului executiv aprobarea sau respingerea inregistrarii furnizorului de formare profesionala continua in Registrul national al furnizorilor de formare profesionala continua in asistenta sociala. 

(4) Biroul executiv, prin preşedinte, hotaraste inregistrarea furnizorului de formare profesionala sau respingerea cererii, în termen de maxim 15 de zile calendaristice de la data înaintării propunerii de inregistrare sau de respingere a cererii.

Art. 23. - (1) In termen de 10 zile calendaristice de la comunicare, solicitantul poate depune la secretariatul Biroului executiv o contestaţie referitoare la rezultatul analizei efectuate de către Comisia de formare profesionala continua, dupa caz. 

(2) Preşedintele Biroului executiv solutioneaza contestaţia depusă in termen de maxim 10 de zile de la inregistrarea contestatiei, cu consultarea comisiei operative competente.

(3) In termen de 10 zile calendaristice de la comunicarea rezultatului contestatiei petentul poate formula recurs, dat spre soluţionare Biroului executiv în prima şedinţă a acestuia.

(4) Hotărârea Biroului executiv este definitivă şi irevocabila. 

Art. 24. – Inregistrarea funizorilor de formare profesionala este atestata prin certificatul de inregistrare, emis de catre Biroul executiv.

CAPITOLUL V 
Avizarea si creditarea programelor de formare profesionala continua

Art. 25. - (1) Avizarea profesionala reprezinta conditia pentru realizarea programelor de formare profesionala.

(2) Avizarea se realizeaza de catre Biroul executiv, pe baza propunerilor comisiilor aplicative sau a Comisiei de formare profesionala continua.

Art. 26. – (1) Creditarea reprezinta modalitatea specifica de evaluare a programelor de formare profesionala continua in asistenta sociala.

(2) Creditarea se realizeaza de catre Biroul executiv, pe baza propunerilor Comisiei de formare profesionala continua.

(3) Avizarea programelor de fomare profesionala continua implica si acordarea unui numar de credite profesionale.

Art. 27. – Biroul executiv, prin presedinte, poate aproba conventii sau acorduri de recunoastere si echivalare a creditelor obtinute in cadrul formarii profesionale specifice altor profesii.

Art. 28. - În vederea avizarii si creditării programelor de formare profesională continua, furnizorii de formare profesionala continua in asistenta sociala sau alte entitati asimilate depun la secretariatul Biroului executiv următoarele documente:

a)      cerere de avizare şi creditare profesionala;

b)     programa de formare profesională continua, care contine timpul alocat, continutul teoretic şi practic, numărul de module si prezentarea modalităţii de formare profesională cu precizarea denumirii, a specialitatii sau domeniului profesional, potrivit anexei la prezentele norme, a criteriilor şi modalităţilor de selecţie ale participantilor si perioada;

c)      dovada existenţei a unui număr minim de doi asistenti sociali cu drept de liberă practică, in calitate de lectori,  pentru asigurarea managementului calitatii actului de fomare profesionala şi susţinerea modalităţii de formare profesională continua in asistenta sociala; 

d)     curriculum vitae in format Europass, pentru fiecare persoană care susţine sau prezintă cursuri sau lucrări cu caracter ştiinţific sau profesional;

e)      precizarea caracterului oneros sau gratuit al programului de fomare profesionala continua;

f)       declaraţie pe proprie raspundere privind respectarea standardelor de calitate in formarea profesionala a asistentilor sociali, potrivit dispozitiilor prezentelor norme, cu precizarea numarului maxim de participanti, dată de către reprezentantul legal al furnizorilor de formare profesională continua, in original;

g)      dovada achitării taxei anuale de avizare şi creditare a modalităţii de formare profesională (fotocopie, semnata si datata de către reprezentant pentru conformitate cu originalul);

h) modelul diplomei/certificatului de absolvire (fotocopie, semnata si datata de către reprezentant pentru conformitate cu originalul);

i)    opis, semnat si stampilat, in original;

j)  dosar cu şină.

Art. 29. - (1) Comisia de formare profesionala continua, dupa caz, analizează dosarele depuse şi înaintează Biroului executiv propunerea de avizare şi creditare sau de respingere a cererii.

(2) Biroul executiv, prin preşedinte, dispune avizarea şi creditarea modalităţii de formare profesională continua sau comunicarea unei adrese de respingere a cererii formulate, în termen de 15 zile calendaristice de la înaintarea propunerii.

(3) Contestaţia privind propunerea comisiei aplicative poate fi înregistrată la secretariatul Biroului executiv în termen de 10 zile calendaristice de la comunicare.

(4) Preşedintele Biroului executiv analizează contestaţia formulată şi o înaintează Biroului executiv în prima şedinţă a acestuia. 

(5) Hotărârea Biroului executiv este definitiva si irevocabila.

Art. 30. - (1) La finalizarea programului de formare profesionala continua, furnizorul de formare profesionala continua in asistenta sociala are obligaţia depunerii la secretariatul Biroului executiv a documentelor care certifică participarea si/sau absolvirea programului de fomare profesionala avizat si/sau creditat, in conditiile prezentelor norme. 

(2) Documentele care certifica participarea si/sau absolvirea programului de formare profesionala continua vor conţine antetul, avand rezervate rubrici speciale pentru aplicarea ştampilei Colegiului National al Asistentilor Sociali şi a semnăturii preşedintelui organizatiei profesionale.

(3) Documentele care certifica participarea si/sau absolvirea programului de formare profesionala vor semnate si stampilate în termen de 15 zile calendaristice de la primirea documentelor la secretariatul Biroului executiv.

(4) Diploma de master poate fi insotita de documente care certifica participarea si/sau absolvirea programului de formare profesionala, care vor indeplini conditiile prevazute la alin. (2).

Art. 31 . - (1) Activitatea de formare profesionala continua este obligatorie, aceasta fiind dovedita prin creditele profesionale obtinute in conditiile prezentelor norme.

(2) Asistentii sociali au obligaţia de a obtine un numar de minim 10 de credite profesionale pentru fiecare an de practica in profesie, indiferent de treapta de competenta profesionala.

(3) Documentele care certifica participarea si/sau absolvirea programelor de formare profesionala continua se prezinta in mod obligatoriu in fotocopie certificata la obtinerea unei noi trepte de competenta.

(4) Fapta asistentilor sociali, care, la finalul fiecărui an calendaristic nu pot face dovada acumulării unui număr de minim 10 credite profesionale reprezintă abatere disciplinară.

(5) Acumularea unui număr inferior de credite suspendă dreptul asistentului social de a obţine o treaptă de competenta superioară, până la acumularea numarului de credite necesar pentru fiecare an de practică in profesie.

CAPITOLUL VI 
Alte activitati cu relevanta in formarea profesionala continua


Art. 32. – (1) Pe langa activitatile formale structurate sub forma programelor de formare profesionala continua mai pot fi creditate si alte activitati profesionale cu relevanta in formarea profesionala a asistenti socialilor, dupa cum urmeaza:

a) printr-o modalitate formală, prin sustinerea unui program organizat de un furnizor de formare profesională continua, in calitate de lector, creditata de catre Biroul executiv;

b) printr-o modalitate formală, prin publicarea unei lucrari cu caracter stiintific si profesional, avizata national sau international, sau obtinerea titlului de doctor intr-o ramura a stiintelor sociale, creditata de catre Biroul executiv;

c)  printr-o modalitate non-formală, prin desfasurarea unor activităţi specifice de practica pentru minim cinci studenti, la sediul profesional sau la locul de munca, dovedita prin conventia de practica sau alt mijloc juridic, creditata de catre Biroul executiv; 

d) printr-o modalitate non-formală, prin desfasurarea unor activităţi specifice de supervizare/coordonare/indrumare profesionala, la sediul profesional sau la locul de munca, dovedita prin conventie, creditata de catre Biroul executiv;

e) printr-o modalitate informală, prin reprezentarea organizatiei profesionale, prin intalniri reprezentative in mediul profesional sau in cadrul organizatiilor profesionale internationale, dovedit acreditata de catre Biroul executiv CNAS.

(2) Pentru desfasurarea oricarei activitati prevazute la alin. (1) Biroul executiv poate acorda un numar de zece credite profesionale, la propunerea comisiei operative competente. 

CAPITOLUL VII
Dispozitii finale si tranzitorii 
Art. 33. - (1) Programele de formare profesională continua in desfasurare sau avizate si/sau creditate înainte de data intrării în vigoare a prezentelor norme vor ramane valabile, până la finalizare, în condiţiile stabilite prin actele aflate în vigoare la data începerii acestor programe, fara a putea depasi data de 31 decembrie 2010. 

(2) Dupa data de 31 decembrie 2010 programele de formare profesională continua in desfasurare sau avizate si/sau creditate înainte de data intrării în vigoare a prezentelor norme pot functiona numai in conditiile prezentelor norme.

(3) Programele de formare profesionala continua neavizate si/sau necreditate in conditiile prezentelor norme nu sunt recunoscute in profesia de asistent social.

Art. 34. - Furnizorii de formare profesională inregistrati, care desfasoara activitati de fomare profesionala avizate si/sau creditate potrivit prezentelor norme, sunt scutiţi de la plata T.V.A. pentru operaţiunile de formare profesională. 

Art. 35. – Creditarea profesionala in profesia de asistent social se realizeaza numai de catre Biroul executiv, potrivit Sistemului de credite profesionale specific profesiei de asistent social, prezentat in anexa la prezentele norme.

ANEXA NR. A

 la norme

Sistemul de credite profesionale specific profesiei de asistent social

	Nr. crt.
	Tipul activităţii de formare profesionala continua in asistenta sociala
	Durata formare  profesionala continua/ore
	Numar minim de lectori/

participanti cu lucrari*
	Credite profesionale*/unitati
	Supliment credite profesionale 

	1
	 Cursuri de formare profesionala continua/training
	       15-30 
	2
	3
	Participare lector international (1 credit profesional)

	2
	Cursuri de formare profesionala continua/training
	31-60
	2
	5
	Participare lector international (1 credit profesional)

	3
	Cursuri de formare profesionala continua/training
	61-160
	3
	7
	Participare lector international (1 credit profesional)

	4
	Cursuri de formare profesionala continua/training/master/curs postuniversitar
	>160
	4
	9
	Participare lector international (1 credit profesional)

	5.
	Atelier de lucru/workshop
	        4-14 
	1
	2
	

	6.
	Seminar/Conferinta

/Simpozion
	            2
	2*
	2
	Participare lector international (1 credit profesional)

	7.
	Dezbatere publica cu caracter profesional
	            4
	4
	2
	


ANEXA NR. B

 la norme

Domeniile profesionale ale asistentului social

	Nr. crt.
	Domeniul de interventie profesionala al asistentului social

	1.
	Protectia drepturilor copilului si familiei 

	2.
	Procedura adoptiei 

	3.
	Protectia persoanelor cu dizabilitati 

	4.
	Protectia persoanelor varstnice

	5.
	Asistenta sociala a persoanelor private de libertate

	6.
	Asistenta sociala a persoanelor dependente de droguri

	7.
	Prestatiile sociale si alte servicii sociale

	8.
	Asistenta sociala in sistemul de sanatate

	9.
	Asistenta sociala in sistemul de educatie

	10.
	Integrarea sociala a rromilor si a altor grupuri etnice/sociale

	11.
	Alte domenii neclasificate


ANEXA NR. C

 la norme

Cerere de avizare si creditare profesionala

I. Date de identificare ale furnizorului de formare profesionala continua in asistenta sociala:

	Denumirea furnizorului de formare profesionala continua in asistenta sociala:


	

	Sediul: 


	

	Date de contact (telefon, fax, e-mail):
	

	Reprezentantul legal/functia:


	

	Date privind inregistrarea in Registrul national al furnizorilor de formare profesionala continua in asistenta sociala (nr. si data):


	

	Denumirea programului de formare profesionala continua in asistenta sociala: 


	


II. Domeniul profesionale pentru care se solicita avizarea si creditarea profesionala*:

	
	Protectia drepturilor copilului si familiei 

	
	Procedura adoptiei 

	
	Asistenta sociala a persoanelor cu dizabilitati 

	
	Asistenta sociala a persoanelor varstnice

	
	Asistenta sociala a persoanelor private de libertate

	
	Asistenta sociala a persoanelor dependente de droguri 

	
	Prestatiile sociale si alte servicii sociale

	
	Asistenta sociala in sistemul de sanatate

	
	Asistenta sociala in sistemul de educatie

	
	Integrarea sociala a rromilor si a altor grupuri etnice/sociale cu risc social

	
	Alt  domeniu neclasificat:

________________________________________________________________________________


*Se marcheaza cu X in dreptul domeniului pentru care se solicita avizarea si creditarea profesionala.

III. Modalitatea de organizare a activităţii de formare profesionala continua in asistenta sociala*

	
	 Cursuri de formare profesionala continua/training

	
	Cursuri de formare profesionala continua/training

	
	Cursuri de formare profesionala continua/training

	
	Cursuri de formare profesionala continua/training/master/curs postuniversitar

	
	Atelier de lucru/workshop

	
	Seminar/Conferinta/Simpozion

	
	Dezbatere publica cu caracter profesional


*Se marcheaza cu X in dreptul modalitatii de organizare a activitatii de fomare profesionala continua in asistenta sociala.

IV. Continutul modalitatii de organizare a activitatii de fomare profesionala continua in asistenta sociala:

	Prezentare generala/Denumirea:

	

	

	

	Continut/module:

	

	

	

	Criteriile şi modalităţi de selecţie ale participantilor:

	

	

	

	Competente profesionale dobandite/dezvoltate:

	

	

	

	Perioada:

	

	

	

	Durata/timp alocat/module/pregatire teoretica/practica:

	

	

	

	Numarul maxim al participantilor:

	

	

	

	Lectori pregatire teoretica (nume, prenume, treapta de competenta):

	

	

	

	

	Lectori pregatire practica (se especifica treapta de competenta):

	

	

	

	

	Adresa spatiu destinat activitatilor:

	

	

	

	Forma de evaluare a participantilor/cursantilor:

	

	

	

	Coordonatorul etapei de evaluare:

	

	

	

	Modalitatea de certificare/atestare a finalizarii modalitatii de formare profesionala continua: 

	

	

	

	Taxa de participare la modalitatea de formare profesionala continua (dupa caz):

	

	

	

	Experienta relevanta in domeniu:

	

	

	

	Alte informatii:

	

	

	


V. Declaratie

Subsemnatul ________________________________________, in calitate de reprezentant legal al ____________________________________________________, declar pe proprie raspundere, cunoscand prevederile legale privind infractiunea de fals in declaratii si uz de fals ca _________________________________________________  respecta standardele de calitate in formarea profesionala continua a asistentilor sociali, potrivit dispozitiilor normelor privind formarea profesionala continua a asistentilor sociali.

De asemenea, declar pe proprie raspundere ca in programul de formare profesionala continua pentru care solicit avizul si creditarea profesionala vor fi inscrisi un numar de maxim ___de participanti/cursanti.

	Reprezentant legal,

	Nume :



	Prenume :



	Semantura si stampila :




ANEXA NR.D 

 la norme

Rubricile obligatorii ale programei de formare profesionala continua in asistenta sociala*

	Nr. Crt.
	Obiective ale formarii profesionale continue
	Continut teoretic si practic
	Metode utilizate
	Timp alocat fiecarui stagiu/modul
	Mijloace si materiale utilizate
	Metode de evaluare


*Solicitantii pot structura programa potrivit modelelor proprii, insa cu obligatia completarii rubricilor obligatorii prevazute in prezenta anexa.

